b'\n_START_ARTICLE_\nAl Bahah (provins)\n_START_SECTION_\nKlima\n_START_PARAGRAPH_\nDen store variasjonen i topografien p\xc3\xa5virker klimaet i regionen. Al-Sarat-omr\xc3\xa5det er spesielt utsatt for dannelse av skyer og t\xc3\xa5ke, og dette skjer ofte om vinteren p\xc3\xa5 grunn av luftmassene som kommer inn fra R\xc3\xb8dehavet. Tordenv\xc3\xa6r er ogs\xc3\xa5 vanlig. I v\xc3\xa5r- og sommerm\xc3\xa5nedene er klimaet mildt og behagelig. Klimaet i Tihama-omr\xc3\xa5det er forskjellig fra det i al-Sarat, selv om det kun er 25 km som skiller disse omr\xc3\xa5dene fra hverandre. Tihama er et b\xc3\xb8lget kystslettelandskap, med varme somre og milde vintre samt relativt varme v\xc3\xa5rdager. Hele regionen preges generelt av et t\xc3\xb8rt klima. Relativ fuktighet varierer mellom 52% og 67%, med maksimumstemperaturer p\xc3\xa5 23 \xc2\xb0C og minimumstemperaturer p\xc3\xa5 12 \xc2\xb0C.'